Навучанне грамаце (пісьмо)

Тэма: Літара ф, Ф

Клас: 1

**Мэты і задачы:** пазнаёміць з пісьмовымі літарамі ф,Ф; фарміраваць уменне ў іх правільным напісанні, адпрацоўваць правільнае злучэнне літар у складах, словах; адпрацоўваць уменне спісваць з узораў з арфаграфічным прагаворваннем і правяраць напісанне ; замацоўваць навык напісання імёнаў людзей з вялікай літары; выхоўваць акуратнасць, уважлівасць.

**Тып вучэбнага занятка:** камбінаваны.

**Абсталяванне:** пропісь, дэманстрацыйныя карткі пісьмовых літар.

Ход урока:

**І. Арганізацыйны момант .**

 1. Прывітанне.

 2.Матывацыя вучэбнай дзейнасці.

Стаў настаўнік каля дошкі.

Разам папрацуем трошкі.

Розум у сэрцы ўкладзіце.

Часам, дзеці, даражыце.

**ІІ. Актуалізацыя папярэдніх ведаў.**

Настаўнік прапануе вучням закрыць вочы і ўявіць сабе тое, пра што ён будзе гаварыць.

 - Свеціць сонейка, шапаціць лісце на дрэвах, спяваюць птушкі. І раптам… З-з-з. Хто гэта звініць у вас над вухам? (Звініць камар.)

 - На які гук падобна песня камара?

 - Пакажыце літару, якаю абазначае гук [з].

- “Н-н-н”, - гудзе авадзень. З якім гукам можна параўнаць яго песеньку. Пакажыце літару, якая абазначае гэты гук.

 - Нехта стукае па ствале дрэва, як малатком: “Т-т-т”.

 - Хто гэта?

 - Што ён робіць?

 - На што падобны стук дзятла? Пакажыце літару т.

ІІІ. Фарміраванне новых ведаў, уменняў і навыкаў.

 Паведамленне тэмы і пастаноўка мэты ўрока.

Паслухайце загадку:

 Мышак ловіць, ды не коцік ён,

 І лісты носіць , ды не паштальён.

 Каб лісе не трапіць на зубок ,

 У калючы скруціцца клубок.(Вожык)

 - Якая першая літара ў слове “вожык”?

- Колькі складоў у гэтым слове?

- На які склад падае націск?

- Што можна сказаць пра гэты гук? Які ён?

 Вожык застаўся задаволены тым, што мы правільна разгадалі загадку пра яго, назвалі і далі характарыстыку гуку [ф].

Настаўнік прымацоўвае да дошкі прадметныя малюнкі з выявамі флоксаў і фіялкі.

- Наш вожык хоча даведацца , у назве якой кветкі “жыве” цвёрды гук [ф],а у назве якой – мяккі гук [ф’].

 Размяркуйце гэтыя малюнкі над схемамі.

Ці зможам напісаць зараз гэтыя словы? (Не. Бо не ўмеем пісаць літару ф.)

 Дэманстрацыя ўзору і тлумачэнне спосабу напісання ф.

Работа па тэме ўрока.

Вучні прапісваюць літару ў паветры.

 Работа на с. 11 у пропісі.

Вучні абводзяць літару па чырвонаму ўзору, потым прапісваюць літару, абводзячы яе па кропках.

 **Фізкультхвілінка**

Мы пісалі, мы пісалі,

Нашы пальчыкі стаміліся,

Мы трошкі адпачнём

І зноў пісаць пачнём.

Вось памочнікі мае,

Іх як хочаш павярні.

Раз, два, тры, чатыры, пяць.

Пастукалі, павярнулі

І працаваць захацелі.

Ціха ўсе на месца селі.

* Патрэбна прапісаць словы з маленькай літары ф.

*фота фортка*

*фокус футра*

 Вучні самастойна прапісваюць сказ, які дадзены ў пропісі.

*Ну і фокус! Ад ката на фота – хвост*.

**Фізкультхвілінка для вачэй.**

**Азнаямленне з вялікай літарай Ф.**

Графічны аналіз літары.

Дэманстрацыя ўзору напісання і спосабу напісання літары *Ф*.

Вучні прапісваюць літару ў паветры.

Вучні абводзяць літару па чырвонаму ўзору, потым прапісваюць літару, абводзячы яе па кропках.

Практыкаванне ў спісванні сказаў з узору з прагаворваннем.

Робіцца аналіз сказаў. Пасля гэтага сказ спісваецца з прагаворваннем.

VІ. Падвядзенне вынікаў урока. Рэфлексія.

-З якімі літарамі мы сёння пазнаёміліся?

- Дайце характарыстыку гуку “ф”.

**Рэфлексія.**

Гульня.

Калі вы чуеце словы з літарай ф, хлопаеце ў далоні.

А калі ў словах няма літары ф, тупайце нагамі.

Словы : фортка, фокус, Марына, фікус, хвост, гараж, рынак, фота, грыб, фанцік, дым, мыш, жаба.